Дмитро Хыляк

Дмитро Хыляк (*21. октобер 1865, Бѣльцарьова — †20. октобер 1955, Злочов, Львовска область) — грекокатолицкый священик, Министер внуторных дѣл Лемковской републикы Флоринкы.

 Биография 
В роках 1891-1892 быв викарьом парохии в Новоселках Гостинных, наступно в роках 1892-1893 администратором парохии в Тихани. В року 1893 зостав перемѣщеный до Лѣщин, де быв за еден рок администратором парохии, а наступно до року 1901 — парохом. Од року 1901 — парох в Избах.

Сын Василя и Пелагии. Абсолвовав грекокатолицку семинарию во Львовѣ, рукоположеный в року 1890. Женатый, овдовѣв в року 1899, женив ся другый раз, овдовѣв в року 1942. 

В часѣ Первой свѣтовой войны арештованый 13. новембра 1914, интернованый до Талергофу.

10. юна 1921 зостав арештованый польсков владов и оскарженый зо зрады штату (въедно з Ярославом Качмарчиком и Миколом Громосяком). Судженый подля австрийского права присяжным судом и зостав признаный невинным.

В роках 1901-1928 парохом в Избах, в року 1928 въедно зоз векшинов обывательох Изб перейшов у православие. 

 Жерела и одказы
 Dmytro Błażejowśkyj: Istorycznyj szematyzm Peremyskoji Eparchiji z wkluczennjam Apostolśkoji Administratury Łemkiwszczyny (1828-1939), Lwów 1995, .
 Tadeusz A. Olszański: Ruska Ludowa Republika Łemków. Nowe spojrzenie w przededniu osiemdziesiątej rocznicy. //Magury. Rocznik Krajoznawczy Poświęcony Beskidowi Niskiemu”, s. 25-36, 1998. Studenckie Koło Przewodników Beskidzkich. ISSN 1505-4993 Доступно онлайн

 Референции 

Катеґорія:Лемковска република Флоринкы
Катеґорія:Русиньскы церьковны дїятелї